open-index/open-wikipedia-markdown huggingface dataset:
Triptyk

Et **triptyk** (av gresk *triptychos* «trefold») eller **triptykon** er en tredelt altertavle med en midtdel (*corpus*) og to fløymotiv, som kan lukkes som et skap, et alterskap. Triptyk har vært laget som kirkekunst helt fra 1300-tallet. Fløyene/dørene ble stengt og åpnet til fastsatte høytider for å markere kirkeårets karakter.

Midtpanelet er ofte en fremstilling av sentrale kirkelige motiv som *Korsfestelsen*, *Madonna med Barn*, mens sidepanelene viser bilder av helgener, og/eller kirkebyggere, menighetsgrunnleggere o.l.

Siden altertriptyker ble laget slik at «dørene» kunne lukkes, ble slike altere også dekorert på baksidene (reversen). Ett av Albrecht Dürers altere (Heller-alteret) ble også reversdekorert av hans samtidige Matthias Grünewald, som laget sitt arbeide i grisaille.

I nyere tid brukes betegnelsen *triptyk* om tredelte billedkunstverk i alminnelighet, løsrevet fra den kirkelige betydningen. 

## Andre lignende begrep

### Diptyk
Et *diptyk* er et bilde med to bildeflater.

### Polyptyk
Et *polyptyk* (*polyptychos* «mangefold») er et maleri eller relieff med mer enn tre billedflater. Det mest kjente polyptyk er Altertavlen i Gent, et polyptyk.

## Se også
* Alter
* Alterskap
* Altertavle
* Alterteppe
* Alterfrontal

## Eksterne lenker
* 
* Skole kirke samarbeidet
Fylkesvei 2532

**Fylkesvei 2532** går mellom Lomoen i Nord-Fron og Jorekstad i Lillehammer.

Strekningen mellom Lomoen i Nord-Fron og Hove i Sør-Fron var tidligere skiltet fylkesvei 256.

Frem til 2019 hadde veien betegnelsen fylkesvei 319 (Oppland). Strekningen mellom Lomoen og Hove er fortsatt primær fylkesvei.

Da Randklev bru på Dovrebanen ble lagt over Gudbrandsdalslågen ved i Ringebu i 1957 ble den tidligere jernbanebroen på stedet omgjort til veibro og har siden inngått i fylkesvei 2532.

## Kommuner og knutepunkter

## Referanser


## Eksterne lenker
* Vegvesenets vegkart 
*
VM i ishockey for menn 1931

**Ishockey-VM 1931** var det 5. verdensmesterskapet som ble arrangert. VM-turneringen ble avviklet 1. – 8. februar 1931 i den polske by Krynica. 10 lag deltok. Turneringen gjaldt også som det 16. europamesterskapet i ishockey. 

## Kvalifiseringsrunde 1
*1. februar
**Tsjekkoslovakia – Ungarn   4 – 1 (2-0,1-1,1-0)
**Østerrike – Storbritannia 1 – 0 (0-0,1-0,0-0)
Tsjekkoslovakia og Østerrike videre til kvalifiseringsrunde 2. Ungarn og Storbritannia til spill om plassene 7-10.

## Kvalifiseringsrunde 2

Canada, Tsjekkoslovakia, Sverige og USA til finalerunden, Frankrike, Polen, Østerrike og Romania til spill om plassene 7-10.

*3. februar
**Østerrike – Romania   7 – 0 (4-0,0-0,3-0)
**Polen – Frankrike     2 – 1 (0-0,0-1,2-0)
Østerrike og Polen til finalerunden, Romania og Frankrike til spill om plassene 7-10.

## Plasseringskamper
Det ble spilt en enkeltserie der alle lagene i gruppen møtes en gang om plassene 7-10.

*4. februar
**Ungarn – Storbritannia    3 – 1
**Frankrike – Romania       7 – 1 (3-0,2-0,2-1)
*5. februar
**Ungarn – Romania          9 – 1 (4-0,3-0,2-1)
**Storbritannia – Frankrike 2 – 1 
*7. februar
**Storbritannia – Romania  11 – 0 (3-0,3-0,5-0)
**Ungarn – Frankrike        1 – 0 (1-0,0-0,0-0)
### Tabell

## Finalerunden
Det ble spilt en enkeltserie der alle lagene i gruppen møttes en gang.
*4. februar:
**USA – Østerrike  2 – 1
**Canada – Tsjekkoslovakia  2 – 0 (1-0,0-0,1-0)
**Polen – Sverige           2 – 0 (1-0,0-0,1-0)
*5. februar:
*Østerrike – Tsjekkoslovakia 1 – 2 (0-2,0-0,1-0)
*USA – Sverige  3 – 0 (3-0,0-0,0-0)
**Polen – Canada 0 – 3 (0-1,0-1,0-1)
*6. februar
**USA – Tsjekkoslovakia 1 – 0 (0-0,0-0,1-0)
**Canada – Sverige  0 – 0 (0-0,0-0,0-0)
**Polen – Østerrike 1 – 2 
*7. februar:
**Sverige – Tsjekkoslovakia  1 – 0 (1-0,0-0,0-0)
**Canada – Østerrike         8 – 0 
**Polen – USA                0 – 1
*8. februar 
**Østerrike – Sverige  1 – 0 (0-0,1-0,0-0)
**Polen – Tsjekkoslovakia 0 – 0 (0-0,0-0,0-0)
**Canada – USA 2 – 0
### Tabell

## Sluttplassering VM

## Sluttplassering EM

## Eksterne lenker
* Komplett resultat. Besøkt 6. mai 2013.
Luftfartsskolen

**Luftfartsskolen** (engelsk: *Aviation School of Norway*, "Norges luftfartsskole") var en norsk flygetreningsorganisasjon (FTO) som var eid av blant annet Norges Luftsportforbund.

## Utdanningstilbud
Skolen tilbød modulære utdanningsprogram til diverse fly- og helikoptersertifikat i samarbeid med sine utdanningspartnere.

## Undervisning
Luftfartsskolen var spesialisert på fjernundervisning for å holde utdanningskostnadene til et minimum, og tilbød derfor kun korte intensivkurs i klasseromsformat som oppfølging til fjernundervisningen.

## Eksterne lenker
* Luftfartsskolen 
* Norges Luftsportforbund
Panicale

**Panicale** er en by i provinsen Perugia i Umbria i Italia.

## Bemerkelsesverdige personer fra Panicale
* Masolino da Panicale, maler

## Referanser


## Eksterne lenker
*
EZLN

**EZLN (Ejército Zapatista de Liberación Nacional)** (på norsk «Zapatisthæren for nasjonal frigjøring», forkortet Zapatistene) er en revolusjonær gruppe som ble dannet i 1983 i den meksikanske delstaten Chiapas. 

EZLN ble først kjent for offentligheten den 1. januar 1994 da geriljagruppen på mellom 5000 og 10 000 geriljasoldater, med støtte fra over hundre tusen sympatisører, erklærte krig mot mexicanske myndigheter. De gjennomførte syv koordinerte militære aksjoner, som bestod av å okkupere syv kommunesentre i Chiapas, samt okkupasjon av  hektar jord. De benytter betegnelsen «zapatista» fra Emiliano Zapata for å knytte seg opp mot historien til de opprinnelige zapatistene under den meksikanske revolusjonen. Zapatistene er urfolk og representerer først og fremst urbefolkningen, men fra 2006 ble de også del av en større antikapitalistisk bevegelse som kjemper for fred, demokrati og rettferdighet, og som kalles den Andre kampanjen (La otra campaña)

## Eksterne lenker
* 
* Zapatistgruppens norske nettsider om zapatistene
San Giovanni Valdarno

**San Giovanni Valdarno** er en by og kommune i provinsen Arezzo i den italienske regionen Toscana.

Nabokommunene er Castelfranco di Sopra, Cavriglia, Figline Valdarno (FI), Montevarchi og Terranuova Bracciolini.

## Frazioni

Kommunen omfatter følgende *[[frazione|frazioni]]*:

Badiola-Renacci, Borro al Quercio, Gruccia, Montecarlo, Ponte alle Forche, Porcellino, Pruneto

## Referanser


## Eksterne lenker
*
Federico Lombardi

**Federico Lombardi** (født 1942) er en italiensk jounalist og prest. Han var direktør for Den Hellige Stols pressekontor 2006 − 2016.

Han trådte inn i det jesuittiske novisiatet i Avigliana i 1960, og studerte filosofi fra 1962 til 1965 ved jesuittenes fakultet *Aloisianum*, der han tok lisensiatgrad i filosofi. Han arbeidet som studieassistent ved det jesuittiske universitetet i Torino fra 1965 til 1969, og tok i denne perioden også lisensiatgrad i matematikk. Fra 1969 til 1973 studerte han ved jesuittenes Philosophisch-theologische Hochschule Sankt Georgen i Frankfurt am Main, hvor han tok lisensiatgrad i teologi. Han ble presteviet i 1972.

Fra 1973 til 1977 jobbet han som journalist og stedfortredende sjefredaktør i jesuittenes avis *La Civilta Cattolica*. Mellom 1984 og 1990 var han provinsial i den italienske jesuittprovinsen. Fra 1991 til 2005 var han programdirektør for Vatikanradioen. I 2001 ble han direktør for Den Hellige Stols fjernsynssenter, Centro Televisivo Vaticano, og i 2005 ble han generaldirektør for Vatikanradioen. Han beholdt begge disse stillingene da han ble utnevnt til direktør for Den Hellige Stols pressekontor i 2006 av pave Benedikt XVI, som etterfølger etter Joaquín Navarro-Valls. Han gikk av 1. august 2016.

## Referanser
Dmobo

**Dmobo** er en kinesisk mobiltelefonprodusent. 

## Disney-serien
Disney-serien, som ble lansert i 2005, består av 2 telefoner, og er dekorert med Disney-figurer;
* P700 har klassisk utforming ("candybar"), og har Ole Brumm som tema. Selve telefonen veier kun 63 gram, og er utstyrt med bl.a.
**1,3 megapixel kamera med 3x digital zoom og mulighet for videoopptak i 3gp-format
**1,9" TFT-skjerm med 176 x 220 punkter og 262.000 farger
**60 MB innebygd minne og støtte for MicroSD minnekort
**Bluetooth og GPRS
* M900 er en flipp-telefon med Mikke og Minni Mus som tema. Den selges kun i Asia. Telefonen veier 90 gram, og er utstyrt med bl.a.
**Tri-Band (GSM900/1800/1900)
**128 x 160 punkters innvendig skjerm med 262.000 farger
**20 MB internt minne og ikke støtte for minnekort
**1,3 megapixel kamera

## i-Rock M8
Denne telefonen kalles "Batman-telefonen", fordi den har Batman som tema i forhold til utforming, innhold og nedlastbare tema, bilder o.l. Den veier 64 gram, og er utstyrt med bl.a. 
**96 x 96 punkters OLED skjerm
**MP3-spiller og FM-radio
**128 MB internminne og støtte for MicroSD minnebrikke
Denne telefonen er kritisert for å være en kopi av Heiers mobiltelefon *Black Pearl*.

## Referanser


## Eksterne lenker
*  
* Artikkel på ''Softpedia.com'' med bilde av i-Rock M8
Torbjørn Olsen

**Torbjørn Olsen** (født 1953) er en norsk prest som 9. november 2006 valgt til bispedømmeadministrator *[[sede vacante]]* for det katolske Tromsø stift. Han fungerte i denne stillingen frem til Berislav Grgic ble viet til ny biskop av Tromsø 28. mars 2009.

Han er utdannet cand. theol. ved Menighetsfakultetet i 1977 og virket i omkring et tiår som prest i Den norske kirke, bl.a. som feltprest. I 1989 konverterte han til Den katolske kirke. Han tok diplomgrad i katolsk teologi ved Johannes-Gutenberg-Universität i Mainz i 1991, og ble presteviet i Tromsø 8. september samme år av biskop Gerhard Goebel. Med sin avhandling *Die Natur des Militärordinariats* ble han første nordmann i nyere tid som tok doktorgraden i kirkerett (doctor in iure canonico) den 3. februar 1999 ved det pavelige universitetet Gregoriana i Roma.

Olsen har virket i forskjellige funksjoner i Den katolske kirke i Norge, og ble i 1998 generalvikar for Trondheim stift. 29. desember 2003 ble han utnevnt til pavelig æresprelat med tittel monsignore.

## Litteratur
* *Die Natur des Militärordinariats*, 1998, Berlin: Duncker & Humblot

## Eksterne lenker
* Biografi for Torbjørn Olsen på katolsk.no
Bruray

**Bruray** (norrønt: *Bruray*) er én av de tre største øyene som utgjør Out Skerries på Shetland i Skottland. De to andre er Housay og Grunay. De to bebodde øyene, Bruray og Housay, er forbundet med en bro, og refereres til som East Isle («Østøy») og West Isle («Vestøy»). 

Den ubebodde Grunay (norrønt for «Grønnøy») er lokalisert på sørøstlig side av den skjermede havnen og skiller seg fra de to andre øyene. De to bebodde øyene Bruray (norrønt for «Broøy») og Housay (norrønt for «Husøy») er knyttet sammen med en bro. Out Skerries ligger omtrent fire mil nordøst for Whalsay og Bound Skerry utgjør den østligste delen av Skottland. De ligger 322 km fra Norge. I henhold til folketellingen av 2011 har Bruray, som er den østligste bebyggelsen på Shetland, 44 innbyggere.

## Infrastruktur

Broen Skerries Bridge ble bygget i 1957 for å gi en fast forbindelse fra Bruray til den nærliggende og større øya Housay. På Bruray er Skottlands minste skole. Øya lider tidvis av vannmangel. Det er lite torv på Out Skerries, så beboerne har fått rett til å skjære torv på Whalsay.

Fra havnen i Bruray er det fergeforbindelse til Vidlin og Lerwick på Mainland og Bruray har også en liten flystripe med flyforbindelse til Tingwall.

## Referanser


## Eksterne lenker

*  «Out Skerries», *Undiscovered Scotland*
Sørholtet

**Sørholtet** etablert boligområde på Jessheim nord.

Begynt utbygget ca. 1995 i forbindelse med utbyggingen av Gardermoen som hovedflyplass.
Balta

**Balta** (norrønt: *Baltey*; skotsk: *Balta*) er ei ubebodd øy i den skotske øygruppen Shetland beliggende øst for Unst og Baltasundet. Øya har tidligere vært bosatt, men finnes ingen spor etter bebyggelse fra nyere tid.

## Geografi

Øya, som har et totalt areal på 0,8 km², ligger utenfor østkysten av Unst og sundet Balta Sound. Naturlig klippebue på østsiden av øya. Balta Island Seafare og Skaw Smolts er det nordligste oppdrettsanlegget og fiskeklekkeriet i Skottland og Storbritannia.

## Historie
Blant de historiske levninger på øya er ruinene av en broch, et rundhus bygd i stein fra tiden før nordmennene bosatte seg på øya. I norrøn, kristen tid ble det bygd et kapell til ære for den norske helgenen Sunniva av Selja. Det er dessverre ingenting igjen av kapellet, antagelig ødelagt av byggingen av en stasjon for konservering av fisk (som siden også har blitt borte). Det er gressgrodde fundamenter fortsatt, men ingenting over bakkenivået. Et par rektangulære mørke flekker i lysere torv representerer trolig bygninger, men sporene er for vage til å bli tolket.

Det er ingen folketellinger over nyere beboelse.

Den skotske geologen John MacCulloch besøkte Balta i mai 1820 for å utføre en trigonometrisk undersøkelse for Ordnance Survey (etat ansvarlig for landmåling og kartpublikasjon). Balta var den nordligste stedet for måling av senitsektoren.

## Fyrtårn
Balta Light, på sørspissen av øya, var en av de første betongkonstruksjonene på Shetland. Fyret ble designet av David Stevenson og bygget i 1895. Det ble revet i 2003 og erstattet av et lite solcelledrevet lys.

## Referanser


## Eksterne lenker

* Baltasound
* Northern Lighthouse Board
Duncker & Humblot

**Duncker & Humblot** er et tysk forlag i Berlin, grunnlagt i 1798, som hovedsakelig utgir akademisk litteratur. Forlaget utgav tidlig Goethe og E. T. A. Hoffmann. Det har også utgitt bl.a. Max Weber og Carl Schmitt.

## Eksterne lenker
*
Sårbandasje

En **sårbandasje** eller bare **bandasje** er et stykke materiale laget for det formål å tildekke og beskytte et sår og eventuelt virke som **kompress** for å stoppe blødninger. **Gasbind** er et tynt gjennomsiktig stoff med en åpen veving, og er en av flere metoder for å feste kompresser. Tradisjonelt var bandasjer laget av bomull, men i dag finnes det bandasjer av svært mange forskjellige materialer, for eksempel polyuretanskum eller -film, hydrokolloider, alginat eller cellulose, avhengig av bruksområde. De kan også være  impregnert med forskjellige legemidler, for eksempel antibiotika eller sølv for å forebygge eller behandle infeksjon i såret.

Sårbandasjer må ikke forveksles med *[[støttebandasje]]r*.

## Enkeltmannspakke
Enkeltmannspakke er en type bandasje med kompress ment for å bæres av en enkelt soldat.

## Se også
* Plaster
* Førstehjelp

## Eksterne lenker
* dressings.org &nbsp; Side med informasjon om et stort antall typer sårbandasjer
Vedutamaleri

***Veduta*** (italiensk for «utsikt» eller «vy», i flertall ***vedute***) er et høyst detaljert maleri av et bybilde eller annen utsikt.

Denne genre av landskapsmaleri oppstod i Flandern, hvor kunstnere som Paul Brill malte *vedute* så tidlig som i det 16. århundre. I det 17. århundre spesialiserte hollandske malere seg på å lage detaljerte og nøyaktig gjenkjennelige byer og landskaper som appellerte til en følelse av lokal stolthet for den velstående hollandske middelklassen. Et arketypisk eksempel er Vermeers *Utsikt over Delft*.
  
## Studiereise
Da studiereisen til de europeiske landene, «Grand Tour», i noen grad ble standardisert, ble *vedute* av velkjente reisemål som Forum Romanum eller Canal Grande populære suvenirer for velstående engelskmenn. På midten av det 18. århundre ble Venezia berømt som knutepunktet for *vedutisti* (*veduta*-malerne). Genrens fremste utøvere tilhørte Canal- og Guardi-familiene fra Venezia. Noen av dem dro for å arbeide som malere i store hovedsteder i Europa, for eksempel Canaletto i London og hans nevø Bernardo Bellotto i Dresden og Warszawa.

## Mindre realisme
I andre deler av det 18. århundres Italia, ble andre variasjoner over genren utviklet. Giovanni Paolo Pannini var den første som konsentrerte seg om å male ruiner. Vanvitelli og andre malte *veduta esatta* – eksakte gjengivelser. Panninis senere *vedute*, delvis eller fullstendig imaginære, ble kjent som *capricci* og *vedute ideate* eller *veduta di fantasia*. Giambattista Piranesi var den fremste mester i *vedute ideate*-etsninger. Hans topografiske serier, *Vedute di Roma*, ble trykket mange ganger. 

I det 19. århundre erstattet mer personlige inntrykk av bybilder ønsket om topografisk nøyaktighet. Isteden gikk man over til å male (og senere fotografere) panoramaer.

## Vedutisti
Blant de som malte i Italia mellom 1620 og 1800 kan nevnes: 

*Francesco Albotto (1721–1757)
*Bernardo Bellotto (1721–1780)
*Paul Bril (1554–1626)
*Antonio Canale (Canaletto) (1697–1768)
*Francesco Guardi (1712–93)
*Andrea Locatelli (1695–1741)
*Giovanni Paolo Pannini (1691–1765)
*Giovanni Battista Piranesi (1720–1788)
*Giacomo Quarenghi

## Se også

* Prospekt (topografisk bilde)

## Referanser
Smeland kraftverk

**Smeland kraftverk** er et vannkraftverk i elven Logna (som er et tilsig til Mandalselva) i Åseral kommune i Agder.

## Beliggenhet og produksjon
Kraftverket utnytter et fall på 95 meter fra Lognevatnet. Det hentes også inn vann fra flere bekkeinntak og det overføres vann fra elven Monn.

Det er installert en francisturbin på 24 MW. Midlere årsproduksjon er på 112–119 GWh.

Vannet ledes i en 8,1&nbsp;km lang tunnel fra inntaksmagasinet til kraftstasjonen.

## Historikk
Produksjonen startet i 1985.

## Eierskap
Kraftverket eies av Å Energi.

## Referanser


## Kilder
* 
* NVE vannkraftdatabase
* Å Energi: Våre kraftverk

.
.
Piper PA-38 Tomahawk

**Piper PA-38 Tomahawk** er et amerikansk to-seters sivilt treningsfly utviklet og produsert av Piper Aircraft Corporation. Produksjonen av flyet startet i 1978, og 2&nbsp;497 fly ble bygget før produksjonen stanset i 1983. En forbedret versjon ble introdusert i 1981 som **Tomahawk II**. Den indonesiske marinen er eneste militære bruker av flytypen.

## Eksterne lenker
* Piper PA-38 Tomahawk
Henrik Wilhelm Tillisch

**Henrik Wilhelm Tillisch** (født 27. februar 1788 i Trondheim, død 21. juni 1860 i Kongsberg) var overførster og magasinforvalter ved Kongsberg Sølvverk. Han var stortingsrepresentant for Kongsberg i 1833–35, og satt i 1848 som ordfører i Kongsberg.

Han var gift med Sophie Magdalena Levetzau (født i Hillerød (eller Kokkedal), Frederiksborg Amt 19. februar 1782, død i Kongsberg 2. januar 1856).

## Referanser


## Eksterne lenker
*
Francesco Guardi

**Francesco Lazzaro Guardi** (født 5. oktober 1712 i Venezia, død 1. januar 1793 i Venezia) var en italiensk maler, virksom innenfor vedutamaleriet.

## Referanser


## Eksterne lenker
*
Tønsberg Cykkelklubb

**Tønsberg Cykkelklubb** ble stiftet 10. august 1929. Kolbjørn Løstegaard var TCKs første formann. Klubben har vært drevet aktivt i alle år siden med unntak av idrettsstreiken under andre verdenskrig og en nedgangsperiode på 1950-tallet. Norgesmester i landeveissykling 2006, Lars Petter Nordhaug, representerer klubben.

## Titler
Tidligere norgesmestrer i seniorklassene (første tittel i parentes): 
*Nils Sundby (10&nbsp;000 m bane i Trondheim 1935) 
*Dag Linnestad (50 km tempo på Gvarv 1971), 
*Tom Martin Biseth (180 km fellesstart i Kongsberg 1974), 
*Magne Orre (180 km fellesstart i Fana 1976), 
*Steffen Kjærgaard (4&nbsp;000 m bane i Oslo 1992), 
*Martin Vestby (gateritt i Sandnes 2003) og 
*Lars Petter Nordhaug (200 km fellesstart på Andørja 2006)

## Utnevnte Æresmedlemmer
* 1968: Fred Anton Maier (død 2014).
* 1975: Even Grinvoll
* 1980: Bjørn Erik Tuv
* 1992: Arvid K. Andersen (død 1998)
* 1989: Magne Orre
* 1999: Dag Linnestad
* 1999: Carl Erik Dahl

## Eksterne lenker
* 
*
Fylkesvei 7020

**Fylkesvei 7020 (Fv7020)** går mellom Skåle og Eidet i Lierne kommune.

Før Trøndelag fylke ble opprettet 1. januar 2018 hadde veien betegnelsen fylkesvei 349 (Nord-Trøndelag).

## Kommuner og knutepunkter

## Eksterne lenker
* Vegvesenets vegkart 
*
Lavinia Fontana

**Lavinia Zappi** (født **Lavinia Fontana** 1552–1614) var en italiensk maler. Hun var datter av manieristen Prospero Fontana.

Lavinia Fontana bosatte seg i Roma, hvor hennes portrettkunst ble populær blant de ledende familiene, deriblant pave Gregor XIIIs slekt Boncampagni. 

## Referanser


## Litteratur
* Chadwick, Whitney, *Women, Art, and Society*. 3 ed. London: Thames & Hudson 2002.
* Murphy, Caroline P., *Lavinia Fontana: a painter and her patrons in sixteenth-century Bologna*. New Haven: Yale University Press 2003.

## Eksterne lenker
*
Håverstad kraftverk

**Håverstad kraftverk** er et vannkraftverk i øvre Mandalselva i Åseral kommune i Agder.

Kraftverket utnytter et fall på 82 meter fra innsjøen Øre, og regulerer elven Mandalsåni.

Samlet effekt er 44–47 MW, og midlere årsproduksjon er på 245–282 GWh.

Produksjonen startet i 1957. Vannet ledes i en 4&nbsp;km lang tunnel fra inntaket til kraftstasjonen.

Kraftverket eies av Å Energi.

## Referanser


## Kilder
* 
* NVE vannkraftdatabase
* Å Energi: Våre kraftverk

.
.
Skjerka kraftverk

**Skjerka kraftverk** er et vannkraftverk i Mandalselva i Åseral kommune i Agder.

Kraftverket utnytter et fall på 346 meter fra Øvre Skjerkavatnet. Nåvatn brukes også som magasin. Vannet ledes i en 1,8&nbsp;km lang tunnel fra inntaksmagasinet til kraftstasjonen. Vannet fra kraftverket renner ut i innsjøen Øre.

Installert effekt er 207 MW, fra to francisturbiner. Midlere årsproduksjon er på 652 GWh (produksjonstall er usikre).

Produksjonen i Gamle Skjerka startet i 1932. Midlere årsproduksjon var 492 GWh.

Det ble bygget en ny kraftstasjon på stedet i 1997. Kraftstasjonen er innsprengt i fjellet.

I slutten av 2018 ble det installert turbin nummer to, som doblet kapasiteten fra 100 til 200 MW. Produksjonen økte med 40 GWh.

Kraftverket eies av Å Energi.

## Referanser


## Kilder
* 
* NVE vannkraftdatabase
* NVE kulturminner
* Å Energi: Våre kraftverk

## Se også
* Agder Energi: I rute på Skjerka 

.
.
Helge Moxness

**Helge Weidemann Moxness** (født 22. september 1976) er flere ganger Norgesmester i handikapsvømming. Han fikk 3 gullmedaljer i Europamesterskapet i 1995, og har også deltatt i Paralympics i Atlanta. Der deltok han i øvelsene: 100 m fri klasse S7, 200 m medley klasse SM7, 400 m fri klasse S7, 4x100 m fri klasse S7–10, 4x100 m medley klasse S7–10 og 50 m fri klasse S7. Etter sin aktive idrettskarriere studerte han ved Norges idrettshøgskole og utdannet seg til ingeniør ved Høgskolen i Sør-Trøndelag. 

## Referanser
Galleria Borghese

**Galleria Borghese** er et kunstmuseum beliggende i Villa Borghese i Roma i Italia.

Galleria Borghese huser en anselig samling med verker av blant annet Leonardo da Vinci, Rafael, Tizian, Caravaggio, Bernini og Rubens.

## De fremste verkene

### [[Giovanni Lorenzo Bernini|Bernini]]
* *Amaltea*
* *Aeneas, Anchises og Ascanius*
* *Pluto og Proserpina*
* *David*
* *Apollo og Daphne*
* *Byste av Scipione Borghese*
* *Sannheten*
* *Byste av Paulus V*

### [[Caravaggio]]
* *Fanciullo con canestro di frutta* (1593 – 1594)  
* *Bacchino malato* (1593 – 1594)  
* *Narciso* (1599)
* *Judith og Holofernes* (1599) 
* *Madonna dei Palafrenieri* (1605 – 1606)  
* *David med Goliats hode* (1605 – 1606)  
* *Sankt Hieronymus* (1605 – 1606)

### [[Leonardo da Vinci]]
* *Leda* (1515&ndash;1520)

### [[Raffaello Sanzio|Rafael]]
* *Portrett av dame med enhjørning* (1506)
* *Korsnedtagelsen* (1507)

### [[Peter Paul Rubens]]
* *Korsnedtagelsen* (1601)
* *Susanna i badet* (1607)

### [[Tiziano Vecellio]]
* *Den himmelske og den jordiske kjærligheten* (1513)

## Referanser


## Eksterne lenker
*
Sderot

**Sderot** (hebraisk שדרות, betyr «bulevarder», arabisk سديروت) er en israelsk by nær grensen til Gazastripen. Byen ligger omtrent midt i Israel, nord for Negevørkenen og 10 kilometer øst-nordøst for Gaza by. Den tilhører Sørdistriktet.

## Historie
Sderot ble grunnlagt i 1951 som en transittleir for kurdiske og persiske jødiske immigranter, som bodde i telt og skur under den jødiske utflyttingen fra muslimske land. I 1954 stod permanente boligdhus ferdige. Byen ble bygd på landområder som tilhørte den palestinsk-arabiske landsbyen Najd og ligger noen få kilometer sør for ruinene av denne landsbyen. Den 13. mai 1948 ble Najd okkupert av Negev-brigaden som en del av Operasjon Barak, og landsbyboere ble fordrevet derfra til Gaza. 

Senere ble den en utviklingsby; i 1956 fikk Sderot status som lokal kommune.

Sderot fikk et symbolsk navn, etter de mange avenyene med rekker av tre som ble plantet i Negev, særlig mellom Beer Sheva og Gaza, for å motverke ørkenspredning]og gjøre det tørre landskapet vakrere. Som mange steder i Negev har navnet Sderot et grønt motiv som symboliserer mottoet «lage ørkenblomen», en sentral del av sionistisk ideologi.

Sderot tok i mot store mengder immigranter fra det tidligere Sovjetunionen i 1990-årene, og folketallet doblet seg. I 1996 fikk den bystatus. 

Folketallet har siden falle etter at familier leie av bombetrusselen fra Gaza har flyttet. I 2008 hadde folketalet falt 10-15%. Mange av familiene som ble igjen var de som ikke hadde råd til å flytte, eller ikke klarte å selge hjemmene sine.

Siden begynnelsen av den andre intifada i oktober 2000, har byen vært utsatt for en rekke rakettangrep fra Gaza. Etter den israelske tilbaketrekningen fra Gaza i 2005 har angrepene økt i intensitet, og frem til november 2007 hadde 6311 raketter falt over byen. 12 mennesker har blitt drept, mange har blitt lemlestet eller skadet, fysisk så vel som psykisk, og rakettene har forårsaket ødeleggelser på bygninger og infrastruktur.

De israelske myndigheter har installert et «Red Dawn» (צבע אדום) alarmsystem for å varsle innbyggerne om rakettangrep slik at de kan løpe til nærmeste tilfluktsrom eller -grøft, men dets nytteverdi er begrenset av at folk bare har 15 sekunder fra alarmen går til rakettene treffer bakken.

Frm israelske forsvarsminister Amir Peretz kom fra Sderot.

## Litteratur
* 
* 

## Referanser


 

## Eksterne lenker
*
Bartolomeo Ammanati

**Bartolomeo Ammanati** (født 18. juni 1511 i Settignano nær Firenze, død 13. april 1592 i Firenze) var en italiensk billedhugger og arkitekt, hovedsakelig virksom i Firenze

I Firenze har Ammanati tegnet *Fontana del Nettuno* (*Neptunbrønnen*) (1563–1577) på *Piazza della Signoria* og den berømte *Ponte della Trinità* (*Treenighetsbrønnen*) (1567–1569), ødelagt i 1944 i et luftanfall under andre verdenskrig, men senere gjenoppbygd. Utenom dette, har han bidratt med tilbygg til *[[Palazzo Pitti]]*.

Også i Roma og Lucca finnes bygninger av Ammanati.

## Referanser


## Litteratur
**[[Svensk uppslagsbok]]*, Lund 1929
Bjelland kraftverk

**Bjelland kraftverk**  er et  vannkraftverk i midtre Mandalsåni i Marnardal kommune i Agder.

Kraftverket utnytter et fall på 87,5 meter fra Tungesjø og er et elvekraftverk.

Samlet effekt er 55 MW fra to francisturbiner. Midlere årsproduksjon er på 294 - 312 GWh.

Produksjonen startet i 1974 med modifiseringer utført i 1975. Vannet ledes i en 5,8&nbsp;km lang tunnel fra inntaket til kraftstasjonen.

Kraftverket erstattet et eldre verk fra 1918, Tungefoss. Det eldste verket ble bygget for å levere strøm til Flottorp molybdengruver.

Kraftverket eies av Å Energi.

## Referanser


## Kilder
* 
* NVE vannkraftdatabase
* Å Energi: Våre kraftverk
* Setedalsviki om Tungefoss
Settignano

**Settignano** er en landsby i fjellsiden nordøst for Firenze i Italia. Landsbyen er kjent for å ha oppfostret flere kjente billedhuggere: Desiderio da Settignano, brødrene Bernardo Rossellino og Antonio Rossellino og Bartolomeo Ammanati. Michelangelo bodde også i landsbyen en periode. Årsaken til de mange billedhuggerne er sannsynligvis marmorbruddene i området.

## Eksterne lenker
* Settignanos nettside
Salten krematorium

**Salten krematorium** er et krematorium i Bodø lokalisert like ved Bodin kirke og skal dekke behovet for kremasjon i hele Salten-regionen.

En anbudskonkurranse ble åpnet høsten 1999 og bygget sto ferdig oktober 2002.

Bygget består i tillegg til krematoriet av et religionsnøytralt seremonirom og administrasjon/teknisk del.

## Seremonirommet
Seremonirommet er religionsnøytralt, men har likevel små symboler knyttet til solens gang og horisontale/vertikale linjer da de anses for viktige i flere kulturer uten at de er for framtredende.

Bygget har relativt tykke vegger for å gi assosiasjoner til den 750 år gamle Bodin kirke like ved og for å hindre støy fra innflygningen til Bodø lufthavn.

## Økning
Byggingen av krematoriet har ført til at antallet kremasjoner har gått opp fra 1 prosent før krematoriet kom til 12 prosent i 2005.
Fil:Salten krematorium 002.jpg|Sett fra motsatt side

## Eksterne lenker
* Artikkel i bladet MUR
EM i ishockey for menn 1923

**EM i ishockey for menn 1923** var det åttende europamesterskapet for landslag i ishockey som ble arrangert av Det internasjonale ishockeyforbundet (LIHG, i dag IIHF). Mesterskapet ble arrangert i Belgia og kampene ble spilt i Antwerpen fra 7. til 11. mars 1923. Fem lag deltok og det ble spilt en enkeltserie der alle lagene møttes en gang. Tsjekkoslovakia var regjerende europamestere.

Sverige vant sin andre EM-tittel, Frankrike tok sølv og Tsjekkoslovakia bronse.

## Arena

## Resultat

### Tabell

## Referanser


## Kilder
* Resultater www.hockeyarchives.info
Digitalisert kabel-TV

**Digitalisert kabel-tv** har samme, fysiske infrastruktur som tradisjonell, analog, kabel-TV, men signalene som sendes på linjene er blitt digitalisert. En konsekvens av digitaliseringen er at brukere må anskaffe en mottakerboks (dekoder) som omdanner kodede, digital signaler slik at det opprinnelige bildet gjenskapes på TV-skjermen, Digital-TV. Brukere tilkoblet anlegg med digitaliserte signaler, får også mulighet til å se HDTV.

## Utvikling og digital konvergens
Opprinnelig var kabel-TV analogt og enveis, men det ble så også mulig å:

* Gjøre kabelen toveis for digital bruk, (uten at man gjør noe med de analoge sendingene). Dette muliggjør tilgang til internett over kabelen, en tjeneste som blir tilbudt av mange kabel-TV selskaper. Kobberledningene til kabel-tv fungerer like greit for dette formålet som kobberledningene til telefonlinjen (som blir benyttet ved DSL).

* Digitalisere signalene, og tilby digital-TV.

Punkt 2 er her en direkte konsekvens av punkt 1. Hvis man først kan ha tilgang til internett over kabelen, vil man også kunne ha 100 % digital IPTV (TV over internett). Ergo kan man bare hoppe over leddet med å tilby internett, og i stedet tilby digital TV direkte over den eksisterende kabelen.

Det som har skjedd er at: Internettlinjen kan brukes til TV (IPTV), og TV-linjen kan brukes til internett (Internett over Kabel-TV). Man har med andre ord fått en konvergens mellom kabel-TV og internett.
Banda

**Banda** er en messingblåserbasert form for tradisjonell musikk i Mexico.

Banda-musikken inneholder en lang rekke sanger og rytmer, slik som ranchera, corrido, cumbia og bolero. Ranchera-musikken er mest kjent, men i dag spiller banda-orkestre gjerne moderne pop og cumbia. 

Kjente bandaorkestre og -utøvere er; La Banda el Recodo, Banda Jerez, El Coyote og Julio Preciado. Yolanda Pérez er en av få kvinnelige banda-utøvere. 

## Historie
Banda oppsto på slutten av 1930-årene i Sinaloa, en delstat i nordvestre Mexico. Også i nabostaten Zacatecas var banda tidlig populær. Populariteten eksploderte imidlertid på slutten av 1990-tallet, og denne musikken nådde ut i hele Mexico. Musikken kan beskrives som en blanding av tysk polka-musikk og meksikanske rytmer. I det sørlige Texas bodde det på denne tida mange tysk-amerikanere, og dette påvirket musikken i Nord-Mexico. Nå har også bandaen fulgt meksikanske innvandrere inn i USA, først til sørvest, fra Texas til California, men etterhvert også til resten av landet.

## Banda-toner
Et mangfold av messingblåsere utgjør et typisk banda-orkester. Tambora, en type tromme, utgjør den mest hørbare og laveste tonen i banda-orkesteret, og utgjør bassen i harmonien. Tambora'en spilles sterkt, og driver dermed de andre musikerne fram. Andre rytmeinstrumenter er blant annet tarola, en tromme, kugjeller og symbaler. Trompeter, klarinett, trombone, tuba og *tortolitas* er andre instrumenter som brukes. 

Bandaorkestre består av mellom 10 og 20 medlemmer, oftest rundt 15. Oftest har Banda-orkesteret en førstestemme og en andrestemme, noen ganger også en tredjestemme.
Slaget ved Badr

**Slaget ved Badr** (arabisk: غزوة بدر‎) foregikk 17. mars 624 (17. Ramadan år 2 i den islamske kalenderen) på den vestlige siden av halvøyen Arabia (nåværende Saudi-Arabia). 

Det var et viktig slag i de første dagene av islam og et vendepunkt for Muhammeds kamp mot Quraish-stammen fra Mekka. Selv om slaget er et av de få som er nevnt i Koranen, er stort sett all samtidig kunnskap om slaget skaffet fra tradisjonelle islamske kilder, både samlinger av hadith og tradisjonelle Muhammed-biografier, skrevet mange tiår etter slaget.

Før slaget hadde muslimene og mekkerne vært involvert i flere mindre trefninger og ved år 623 og år 624 hadde den muslimske  *[[ghazw|ghazawāt]] (referanse til slag Muhammed deltok i)* økt merkant. Badr, derimot, var det første store slaget mellom de to styrkene. Muhammed ledet et raid mot en Quraish-karavane, hvor han i stedet møtte den mye større Quraish-styrken. Muhammeds menn brøt ned mekkernes frontlinjer samtidig som de drepte flere viktige Quraish-ledere, inkludert den mest fiendtlige av Muhammeds fiender, 'Amr ibn Hishām.

For tidlige muslimer var slaget av stor betydning fordi det ble sett på som det første tegnet for at de kunne ha mulighet til å overmanne sine forfølgere i Mekka. Mekka var på denne tiden en av de rikeste og den mest mektige hedenske byer i Arabia, med en militær kapasitet tre ganger større enn det muslimene kunne måle.
Danio

* *[[Danio albolineatus]]*
* *[[Danio dangila]]*
* *[[Danio feegradei]]*
* *[[Danio kerri]]*
* *[[Danio kyathit]]*
* *[[Danio meghalayensis]]*
* *[[Danio nigrofasciatus]]*
* *[[Danio roseus]]*
* glødelysdanio
* sebrafisk
* stjernedanio

***Danio*** er en slekt med små fisker i karpefamilien, som omfatter sebrafisk en populær akvarieart og en vanlig art innenfor forskning. 
De har to par lange skjeggtråder. De fleste artene i slekten har vannrette striper slik som sebrafisken. 
Artene blir mellom 4 og 15 cm lange.
De lever vanligvis ikke lenger enn ca. fem år.

I naturen spiser disse fiskene forskjellige akvatiske insekter, skalldyr, mark i tillegg til plankton.

## Akvaristikk
De forskjellige medlemmene av gruppen *Danio* har ganske like krav til omgivelsene.

Alle artene leter hovedsakelig etter mat i vannflaten. I akvariet er de altetende og godtar mange typer fôr.
Når man kondisjonerer danioer for gyting, bør man gi dem rikelig med ferskfôr.

De er fredelige fisk som går godt sammen med andre fisk av tilsvarende størrelse i selskapsakvarier. De er stimfisk, og foretrekker å være i grupper på fire eller flere. Danioer foretrekker en pH på mellom 6 og 8, en hardhet på mellom 5 og 19 dGH, og en temperatur på mellom 18 og 24 grader celsius.

Danioer er blant de letteste akvariefiskene å få yngel på. De sprer eggene over substratet.

## Eksterne lenker
*
Alesso Baldovinetti

**Alesso Baldovinetti**, også **Alessio Baldovinetti** (født 14. oktober 1425 i Firenze, død 29. august 1499 i Firenze), var en italiensk maler i ungrenessansen.

## Liv og verk
Baldovinetti studerte for Domenico Veneziano og fant inspirasjon hos ham og Fra Angelico. Han utførte flere fresker og temperamalerier med Bebudelsen som motiv. Hans mesterverk anses å være «Bebudelsen» i kirken *[[Santa Annunziata]]* i Firenze.

## Referanser


## Eksterne lenker
*
Bianca Maria Sforza

**Bianca Maria Sforza**, også **Maria Blanca Sforza** (født 5. april 1472, død 31. desember 1511) var datter av hertug Galeazzo Maria Sforza av Milano, og var gift med den tysk-romerske keiser Maximilian I.

## Referanser


## Litteratur
* Hellmut Andics: *Die Frauen der Habsburger.*, J&V, Wien, 1985
Kenneth Turan

**Kenneth Turan** (født 1946) er en amerikansk filmkritikker og forfatter som var ansatt i *[[Los Angeles Times]]*, *[[The Washington Post]]* og magasinet *[[TV Guide]]*. Han har også vært foreleser ved University of Southern California. 

Han pensjonerte seg i 2020.

## Referanser


## Eksterne lenker
* 
*
Jan Otto Fredagsvik

**Jan Otto Fredagsvik** (født 8. juni 1947 på Frøya) er en norsk politiker (Ap).

Han er utdannet lærer fra Trondheim lærerhøgskole og har arbeidet som lærer på Sistranda skole.

Fredagsvik har hatt mange verv i politikk og idrett. Han ble første gang valgt inn i Frøya kommunestyre i 1971. Fra 1988 til 2003 var han ordfører i Frøya kommune, avbrutt av en periode fra 1993 til 1996 som fast møtende vararepresentant på Stortinget for Sør-Trøndelag. Han satt da i Stortingets justiskomité.

Fredagsvik ble så ansatt i Frøya kommune som «lønnet ildsjel» og som seniorrådgiver i rådmannens stab.

I 2018 ble han tildelt Kongens fortjenstmedalje for samfunnsnyttig virke.

## Referanser


## Eksterne lenker
*
Egil Hestnes

**Egil Hestnes** (født 1943) er en norsk politiker (H) og kommunal tjenestemann.

Han vokste opp på Hestnes på Hitra, der familien drev gårdsbruk, handel, dampskipsekspedisjon, poståpneri og sagbruk. Faren, Lars Hestnes (1903–1982), var også kommunepolitiker for Høyre.

Egil Hestnes gikk handelsskole og ble ansatt i trygdeetaten i 1964. Han ble trygdesjef i Hitra kommune i 1974. Han har vært formann i Trygdekontorenes fylkeslag i Sør-Trøndelag og medlem av sentralstyret i Trygdekontorenes Landsforening.

Han var medlem av Hitra kommunestyre 1968–1971, 1976–1983 og 1988–2007 og Hitras ordfører 1988–1999 og 2003–2007. Han var medlem av Sør-Trøndelag fylkesting 1984–1987 og 2003–2015. Han var vara til Stortinget fra Sør-Trøndelag 1989–1993, 2001–2005 og 2009–2013 og møtte i 7 dager.

I 1985 hadde Hestnes ett års permisjon som trygdesjef for å være personlig rådgiver for sosialminister Leif Arne Heløe i Willoch-regjeringen.

## Referanser


## Eksterne lenker
*
Carlo Dolci

**Carlo Dolci** (født 25. mai 1616 i Firenze, Italia. død 17. januar 1686 i Firenze) var en italiensk barokkmaler, virksom i Firenze.

Han malte blant annet madonnaer og kvinnelige helgener i halvfigur.

## Referanser


## Eksterne lenker
*
Slaget ved Uhud

**Slaget ved Uhud** foregikk den 23. mars 625 mellom en styrke fra det muslimske samfunnet i Medina, i det som nå er kjent som nordvest Arabia, og en styrke fra Mekka, ledet av Quraishstammen. Slaget fant sted ved Uhud, som ligger i nærheten av byen Medina. 

Dette var den verste trefningen muslimene hadde hatt siden slaget ved Badr. Muslimene trakk seg fra kampen etter å ha mistet syttifem menn. Selv om hensikten med angrepet var å drive muslimene ut av Medina, jagde ikke styrkene fra Mekka muslimene, men marsjerte derimot tilbake til Mekka. 

Slaget er generelt sett på som en seier for styrkene fra Mekka og et alvorlig tilbakeslag for muslimene. Derimot stilles det av historikere spørsmål om hvorfor styrken fra Mekka ikke fullførte det de bega seg ut for, nemlig å drive muslimene vekk fra Medina.

## Bakgrunnen for slaget
Muhammed spredte sitt budskap om islam i Mekka fra år 613 til 622. Han hadde tiltrukket seg et lite, sammenvevd samfunn. Dette mislikte Quraishstammen, stammen Muhammed var medlem av, og som regjerte i Mekka. Etter flere år med undertrykkelse og forfølgelse, hadde nemlig muslimene flyktet fra Mekka i år 622 og etablert seg i Medina (se hijra). Siden Medina befant seg like ved Mekkas hoved-handelsrute, førte dette til en tilspissing av situasjonen mellom det nylig etablerte muslimske samfunnet i Medina og stammelederne i Mekka.

I slaget ved Badr i år 624, overmannet en mindre muslimsk styrke en bedre utrustet og større hær fra Mekka. Mange muslimer anså denne uventede seieren som et bevis på at Muhammed som profet var foretrukket av Gud (Allah). Dermed var de selvsikre på at Gud ville ta deres side i kampen mot Quarishstammen.

De angrepslystne styrkene fra Mekka provoserte til krig flere ganger, og ble selv påført tap etter slaget ved Badr. Dette tapet ergret dem, og de ville ta hevn for sine døde slektninger. Påfølgende år, samlet de en ny styrke (anslått til å være 3000 menn), og satte kurs mot Medina. Styrken ble ledet av Abu Sufyan. Muhammad ble informert av utsendingene for vakthold, som rapporterte at et angrep var på vei. Før Mekkas styrke i det hele tatt fikk sjansen til å angripe Medina, forberedte Muhammad en hær for å møte angrepsstyrken ved utkanten av oasen ved Medina. 

## Eksterne lenker
*
Public Opinion

***Public Opinion*** (*Offentlig Mening*) er en bok fra 1922 om medier og demokrati av Walter Lippmann. Blant andre ting argumenterer den for at 20. århundres framgang i teknologien for å «produsere samtykke» vokser til «en revolusjon» i «demokratisk praksis» fordi den tillater eliten å styre offentlig mening om verden og om offentlighetens interesser i verden. Styring av offentlig mening er en mulighet til å styre offentlig oppførsel. 

Lippmann hevder at når det blir skikkelig utnyttet er fabrikasjon av samtykke nyttig og nødvendig for det moderne samfunn fordi «den felles interesse», som jo angår alle i samfunnet, ikke er tydelig i mange tilfeller og bare blir klar ved omhyggelig datainnsamling og analyse. De fleste mennesker er uinteressert i dette og synes det er greit at eksperter sammenfatter sakene for dem.

Det er på denne bakgrunn han hevder at man trenger en spesialisert klasse som samler og analyserer data og overrekker konklusjonene til beslutningstakerne, som så tar beslutninger og bruker overtalelsens kunst til å informere offentligheten om avgjørelsene og omstendighetene rundt den. 

Boka er ikke oversatt til norsk. Den har ISBN 0-02-919130-0

## Eksterne lenker
** Public opinion som e-bok hos Gutenberg
Sankt Georg

**Sankt Georg**, **Sankt Jørgen** eller **Sankt Jøran**, var en kristen martyr i Judea under keiser Diokletians forfølgelse. Han er en katolsk helgen med festdag 23. april eller 6. mai (Bulgaria, Georgia, Russland, Serbia, Makedonia). Det er uvisst om han er en historisk person eller en legendarisk person, men man har forsøkt å tidfeste hans liv til 280–303.

## Liv og virke

Lite er kjent om Sankt Georgs liv. Han ble født i Kappadokia i nåværende Tyrkia. Som offiser i Diokletians armé vant han stor berømmelse og fikk innflytelse ved det keiserlige hoffet. Han lyktes å omvende keiserinnen Alexandra til kristendommen, og dette kan ha foranlediget den hittil temmelig tolerante keiseren å innlede sin blodige forfølgelse av de kristne. I 303 ble Georg fanget, torturert og til slutt, sammen med Alexandria, henrettet utenfor byen Diospolis i Palestina.

Legenden forteller at Georg reddet en by, iblant også en jomfru eller prinsesse, fra en drage.

## Kultus
Georgkultens geografiske utgangspunkt var Diospolis i Judea, hvor det ble bygd en kirke over graven hans på midten av 300-tallet. Kirken ble ødelagt av hærføreren Saladin i 1191.

Sankt Georg ble regnet som en av de fjorten nødhjelpere.

Han ble særlig kjent i vesten gjennom helgenbiografisamlingen *[[Legenda Aurea]]* fra ca 1260, men var kjent også tidligere. Sankt Georg er flittig anvendt som symbol i Russland, egentlig Moskvas skytshelgen, og gjenfinnes blant annet i det russiske riksvåpenet. Han er også skytshelgen for England, Portugal, Catalonia, Litauen, Serbia, Bulgaria, Montenegro, Georgia, Etiopia, Freiburg im Breisgau, Genova, Lod, speiderbevegelsen, og kavalerister.

Skulpturen «Sankt Georg og dragen» fra 1489 i Storkyrkan, Stockholm var Nord-Europas første store rytterstatue.

Han var skytshelgen for spedalske, og mange spedalskesykehus har fått hans navn, slik også St. Jørgens Hospital i Bergen.

## Referanser
Michelozzo di Bartolommeo

**Michelozzo di Bartolommeo** (født 1396, død 1472) var en italiensk arkitekt og billedhugger, virksom i Firenze. Han arbeidet sammen med blant annet Lorenzo Ghiberti og Donatello.

## Referanser


## Eksterne lenker
*
Snæfellsjökull

**Snæfellsjökull** er et fjell på Island med en jøkel eller isbre (islandsk *jökull*) som dekker toppen. Det har en høyde på 1446 moh. Fjellets navn er egentlig Snæfell, men det blir vanligvis kalt Snæfellsjökull for å skille det fra to andre fjell som også heter Snæfell. Snæfellsjökull dekker den vestligste delen av Snæfellsnes-halvøya på Island. Den kan noen ganger bli sett fra Reykjavík over bukta Faxaflói (Faxefjord), en avstand på rundt 120 km.

Fjellet er et av de mest berømte stedene på Island, først og fremst på grunn av romanen *[[En reise til jordens indre]]* (1864) av den franske forfatteren Jules Verne, der romanens hovedfigurer finner en inngang i Snæfellsjökull som leder til en passasje som fører til en fantastisk verden i jordens midtre.

Fjellet er en del av Snæfellsjökull nasjonalpark (*Þjóðgarðurinn Snæfellsjökull*).

Nedenfor Snæfellsjökull var det stedet der den historiske Eirik Raude på slutten av 900-tallet la ut på sin berømte seilas vestover, som førte til at han fant og utforsket Grønland.

I august 2012 var Snæfellsjökull for første gang helt uten snø. 

## Referanser
Hilde Solheim

**Hilde Solheim** er navnet til flere personer:

* Hilde Solheim (journalist) – journalist i Aftenposten
* Hilde Solheim (direktør) (Hilde Charlotte Solheim) direktør i HSH og tidligere blant annet direktør i NHO Reiseliv, journalist i Kampanje, Nettavisen, Dagsavisen og VG, aktiv i AUF og leder i Norsk Gymnasiastsamband
* Hilde Solheim (forsvaret) – første kvinnelige bataljonsjef i Norge
Mu’min

**Mu'min** (مؤمن) er en arabisk islamsk term referert i Koranen, betyr "troende", og betegner en muslim som har fullstendig overgitt seg for Guds vilje.

## Referanser
Marit Moum Aune

**Marit Moum Aune** (født 1964) er en norsk sceneinstruktør som har hatt oppdrag ved en rekke norske teater, samt produksjoner i NRK og Netflix. I februar 2025 ble hun ansatt som ny teatersjef ved Nationaltheatret, med tiltredelse 1. januar 2027, når Kristian Seltuns åremål går ut.

Aune startet sin profesjonelle teaterkarriere som daglig leder av Teaterhuset Avant Garden i Trondheim i 1984-1986, 20 år gammel. Etter noen år som instruktør i Studentersamfundets Interne Teater, debuterte hun profesjonelt i 1989. Aune har arbeidet innen flere fag, fra opera til standup. Men det er innen det dramatiske teaterfaget hun markert seg tydeligst. Hun har arbeidet ved flere norske teater, deriblant Det norske teatret hvor hun hadde instruksjon på *Det e hardt å være mainn*, *Snart kjem tid*, *[[Bør Børson Jr. (musikal)|Bør Børson jr.]]*, *Antons Villfaring* og *Få meg på, for faen!,* ved Nationaltheatret med *[[Genanse og verdighet]]*, *Mikromani*, *[[Pippi Langstrømpe]],* ved Riksteatret med *Brakar og Johanna*, *[[Glassmenasjeriet]]*, *[[Gengangere]]*, *Nåde*, *Kardemomme by, Leve posthornet!*, ved Rogaland Teater med *Ringdans*, *Jeg er stygg!*, *Absolutt Bibel*, *Skyfri Himmel,* og ved Trøndelag Teater med *En Rød Tråd*, *Floden*, *Freedom*, *[[An-Magritt (musikal)|An-Magritt]]*, *Kulde.* Hun har også hatt regien på *[[Spelet om Heilag Olav]]* 2012–2015, *[[Elden]]* 2007-2011 og *Stolt, hvit og vanskelig* og *Redd mann roper* av og med Otto Jespersen. Hun fikk Heddaprisen 2001 i åpen klasse for idé, konsept og dramatisering av *Genanse og verdighet* og Skandinavisk Nasjonalteaterpris for samme oppsetning.

Hun har også arbeidet som produsent i NRK P3, regissør i Radioteatret, samt vært tekstforfatter og dramaturg ved Det Åpne Teater. Gjennom sitt mangeårige arbeid med danseren Ingrid Lorentzen har hun laget flere danseforestillinger og iscenesatt opera. Aune fikk sin debut som ballettregissør med *Ghosts* for Den Norske Opera & Ballett i 2014.

I 2009 debuterte hun som TV-regissør med miniserien *[[Harry & Charles]]*. Hun har senere regissert første sesong av *[[Kampen for tilværelsen (norsk TV-serie)|Kampen for tilværelsen]]* (2014) og *[[Made in Oslo]]* (2022), alle for NRK. Hun ble nominert til Gullruten 2010 i klassen beste regi enkamera for *Harry & Charles* og til Gullruten 2023 i klassen beste regi TV-drama for *Made in Oslo*.

## Referanser


## Eksterne lenker
* 
* Harde slag (intervju fra Dagbladets magasinet, 2002)